62024TJ0140_INF
A Törvényszék ítélete (hetedik tanács), 2025. március 26. –Xilin Gol League Xiyang MUTTON Industry kontra EUIPO – Baidu Europe (baidu)
(T‑140/24. sz. ügy)
„Európai uniós védjegy – Megszűnés megállapítása iránti eljárás – baidu európai uniós szóvédjegy – A védjegy tényleges használata – Az (EU) 2017/1001 rendelet 58. cikke (1) bekezdésének a) pontja – Azon áruk és szolgáltatások tekintetében történő használat hiánya, amelyek tekintetében a védjegyet lajstromozták”
1.
Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Megszűnési okok – A védjegy tényleges használatának hiánya – A használat igazolása – Tényleges használat – Fogalom – Értékelési szempontok – Konkrét és objektív bizonyítékok követelménye
(2017/1001 európai parlamenti és tanácsi rendelet, 18. cikk, (1) bekezdés, és 58. cikk, (1) bekezdés, a) pont; 2018/625 bizottsági rendelet, 10. cikk, (3) és (4) bekezdés, és 19. cikk, (1) bekezdés)
(lásd: 23–25., 27. pont)
2.
Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Megszűnési okok – A védjegy tényleges használatának hiánya – A használat igazolása – Bizonyítási teher
(2017/1001 európai parlamenti és tanácsi rendelet, 18. cikk, (1) bekezdés, és 58. cikk, (1) bekezdés, a) pont)
(lásd: 28. pont)
3.
Európai uniós védjegy – A védjegyoltalomról való lemondás, a védjegyoltalom megszűnése és a védjegy törlése – Megszűnési okok – A védjegy tényleges használatának hiánya – baidu szóvédjegy
(2017/1001 európai parlamenti és tanácsi rendelet, 18. cikk, (1) bekezdés, és 58. cikk, (1) bekezdés, a) pont)
(lásd: 50., 51., 65., 72–76. pont)
Rendelkező rész
1)
A Törvényszék hatályon kívül helyezi az Európai Unió Szellemi Tulajdoni Hivatala (EUIPO) ötödik fellebbezési tanácsa 2024. január 3‑i határozata (R 373/2023‑5. és R 391/2015‑5. sz. ügy) rendelkező részének 1., 2. és 4. pontját.
2)
A Törvényszék hatályon kívül helyezi a törlési osztály 2022. december 15‑i C 48910. sz. határozatának 3. pontját.
3)
A Törvényszék elutasítja a Baidu Europe BV által benyújtott keresetet (R 373/2023‑5. sz. ügy) azon részében, amely a 9. osztályba tartozó „egyéni munkaállomásokon, személyi számítógépeken vagy informatikai hálózatokon belüli keresésre, összeállításra, indexálásra és rendszerezésre használható szoftverekre; információs könyvtárak, weboldalak vagy más információforrások könyvtárainak létrehozására szolgáló szoftverekre” vonatkozott.
4)
A Törvényszék az EUIPO‑t kötelezi a költségek viselésére.